MUNICIPIUL SATU MARE
Compartiment Guvernanță Corporativă 
Nr. 47706/18.08.2026
În conformitate cu prevederile art. 136 alin. (8) lit. b) din O.U.G. nr. 57/2019 privind Codul administrativ, cu modificările și completările ulterioare,  Compartimentul Guvernanță Corporativă,  formulează prezentul:  

RAPORT DE SPECIALITATE
la proiectul de hotărâre pentru implementarea măsurilor privind guvernanța corporativă întreprinderilor publice la APASERV Satu Mare S.A
Apaserv Satu Mare S.A. este o societate comercială înfiinţată şi aflată sub coordonarea şi autoritatea Consiliului Local al municipiului Satu Mare. Potrivit Actului constitutiv al societății aprobat prin Hotărârea Consiliului Local Satu Mare, Municipiul Satu Mare este acționar majoritar.
Prin Hotărârea Consiliului Local Satu Mare nr. 149/29.05.2025 a fost mandatată Asociația de Dezvoltare Intercomunitară pentru servicii în sectorul de apă și apă uzată din județul Satu Mare privind exercitarea atribuțiilor, drepturilor și obligațiilor prevăzute la art. 27 din Legea nr. 51/2006, întrucât are calitate de autoritate publică tutelară în raport cu operatorul regional APASERV Satu Mare SA., în conformitate cu prevederile art. 27 alin. (1)-(3) ale Legii serviciilor comunitare de utilități publice nr. 51/2006, republicată, cu modificările și completările ulterioare.
Prevederile OUG nr. 109/2011 privind guvernanța corporativă a întreprinderilor publice, cu modificările și completările ulterioare și H.G. nr. 639/2023 pentru aprobarea normelor metodologice de aplicare a Ordonanței de urgență a Guvernului nr. 109/2011 privind guvernanța corporativă a întreprinderilor publice, sunt acte normative care se aplică și întreprinderii publice Apaserv Satu Mare S.A.

În aplicarea și respectarea prevederilor din OUG nr. 109/201 privind  guvernanţa corporativă a întreprinderilor publice, cu modificările și completările ulterioare:  

”......Art. 28 (4) În cadrul consiliului de administraţie/supraveghere nu poate fi numit mai mult de un membru din rândul funcţionarilor publici sau al altor categorii de personal din cadrul autorităţii publice tutelare ori din cadrul altor autorităţi sau instituţii publice. 

(5^1) Membrii consiliului de administraţie, respectiv ai consiliului de supraveghere, prevăzuţi la alin. (4), sunt desemnaţi de autoritatea publică tutelară prin act administrativ şi numiţi de către adunarea generală a acţionarilor. .......
(8) Mandatul administratorilor este stabilit prin actul constitutiv, neputând depăşi 4 ani. .......”

”........art. 29 (1) Membrii consiliului de administraţie sunt desemnaţi de adunarea generală a acţionarilor, la propunerea comisiei de selecţie şi nominalizare prevăzute la art. 2 pct. 27, care înaintează autorităţii publice tutelare, în vederea formulării de propuneri pentru desemnarea în adunarea generală a acţionarilor, o listă scurtă pentru fiecare post de administrator al întreprinderii publice, pe baza criteriilor de selecţie comunicate public, prin anunţ, în ordinea clasamentului candidaţilor pentru postul respectiv. Desemnarea membrilor consiliului de administraţie se realizează de către adunarea generală a acţionarilor din lista scurtă a candidaţilor elaborată de comisia de selecţie şi nominalizare, dintre propunerile autorităţii publice tutelare prevăzute la art. 28 alin. (5^1) şi, după caz, ale acţionarilor minoritari. ..........
  (10)  Contractul de mandat ce va fi încheiat cu administratorii, precum şi modificările acestuia se avizează de către AMEPIP  în termen de 5 zile de la data primirii solicitării de avizare şi se aprobă de către adunarea generală a acţionarilor.

(14) Durata mandatului membrilor consiliului de administraţie este stabilită prin actul de înfiinţare şi nu poate depăşi 4 ani. ......

(16)  În cazul întreprinderilor publice societăţi aflate sub autoritatea unităţilor administrativ-teritoriale, AMEPIP supraveghează şi controlează respectarea normelor prezentei ordonanţe de urgenţă în procesul de selecţie, nominalizare şi numire a administratorilor, în limitele prevăzute de prezenta ordonanţă de urgenţă....”

”....Art. 37 (2)  Remuneraţia membrilor neexecutivi ai consiliului de administraţie, respectiv a membrilor consiliului de supraveghere este formată dintr-o indemnizaţie fixă lunară. Indemnizaţia fixă lunară nu poate depăşi de maximum două ori media pe ultimele 12 luni a câştigului salarial mediu brut lunar pentru activitatea desfăşurată conform obiectului principal de activitate înregistrat de societate, la nivel de clasă, conform clasificaţiei activităţilor din economia naţională, comunicat de Institutul Naţional de Statistică anterior numirii.....”

Prevederile Art. 22 (8) și alin. (11) din HG nr. 639/2023 ”..... După emiterea avizului conform al AMEPIP, raportul final se publică pe pagina de internet a autorităţii publice tutelare, a întreprinderii publice şi a AMEPIP, cu respectarea prevederilor Regulamentului general privind protecţia datelor...” ”..... În cazul societăţilor, autoritatea publică tutelară, în calitate de acţionar asociat, convoacă adunarea generală a acţionarilor/asociaţilor în maximum 10 zile de la comunicarea raportului final....”
 Prin proiectul de hotărâre supus analizei și adoptării, executivul propune și susține:
· propune candidați pentru ocuparea posturilor de membri în Consiliului de administrație la societatea APASERV SATU MARE S.A în acord cu Raportul final al Comisie de selecție și nominalizare și avizul  Agenţiei pentru Monitorizarea şi Evaluarea Performanţelor Întreprinderilor Publice (Aviz conform AMEPIP nr. 643/28.07.2026 înregistrat la Asociație cu nr. 85/29.07.2026, Raportul final al Comisiei de selecție și nominalizare din cadrul Asociaţiei de Dezvoltare Intercomunitară pentru servicii în sectorul de apă şi apă uzată din judeţul Satu Mare nr.  34/15.07.2026, Anexa nr. 1 la prezenta Hotărâre, respectiv:
· Dl Pop Vasile Radu;
· Dl Egei Attila.
Durata mandatului este de 3 (trei) ani și 4 (patru) luni, începând cu 1 septembrie 2026 până la data de 22 decembrie 2029.

· aprobarea modelului Contractului de mandat al membrilor Consiliului de Administraţie al APASERV SATU MARE S.A în acord cu observațiile AMEPIP;
· propune ca pentru activitatea depusă membrii neexecutivi ai Consiliului de administrație să fie remunerați cu o îndemnizație fixă lunară – Nota APASERV cu nr. 25744/18.12.2025.
· propune modificarea art. 23 pct. (17) din Actul Constitutiv al APASERV SATU MARE S.A. aprobat prin Hotărârea Consiliului Local Satu Mare nr. 29/28.02.2019 şi va avea următorul cuprins:
“17. Sunt numiți în calitate de membri ai Consiliului de Administrație, pentru un mandat de 4 (patru) ani de la data de 23 decembrie 2025 până la data de 22 decembrie 2029:
· Țou Ioan 
· Giurgiu Ovidiu

· Antal István János

· Pop Vasile Radu (mandat 1 septembrie 2026-22 decembrie 2029)
· Egei Attila (mandat 1 septembrie 2026-22 decembrie 2029)
Văzând și prevederile din Actul Constitutiv al Apaserv Satu Mare S.A aprobat de Consiliul Local Satu Mare prin Hotărârea Consiliului Local Satu Mare nr. 29/28.02.2019 ”...... Adunarea Generală a Acționarilor constituită din reprezentanți ai acționarilor este organul de conducere al Societății care decide asupra activității acesteia și asupra politicii ei economice în condițiile și limitele stabilite în prealabil de Consiliile Locale pentru fiecare adunare ordinară și extraordinară în parte...”, 
Față de cele expuse mai sus, în acord cu prevederile din Codul administrativ aprobat prin art. OUG nr. 57/2019, cu modificările și completările ulterioare, potrivit cărora consiliul local asigură, potrivit competențelor sale și în condițiile legii cadrul necesar pentru furnizarea serviciilor publice de interes local, respectiv exercită în numele UAT toate drepturile și obligațiile corespunzătoare participațiilor deținute la societate.   

Având la bază și dispoziția primarului Municipiului Satu Mare cu nr. 771/26.10.2024 privind delegarea domnului Masculic Csaba, în calitate de reprezentant al Municipiului Satu Mare, în Adunarea Generală a Acționarilor la APASERV Satu Mare S.A. emisă în aplicarea prevederilor  art. 132  și art. 157 din O.U.G nr. 57/2019 privind Codul Administrativ, cu modificările și completările ulterioare, potrivit cărora ”...   Comunele, orașele și municipiile sunt reprezentate de drept în adunările generale ale asociațiilor de dezvoltare intercomunitară și în adunările generale ale operatorilor regionali și locali de către primari....”, ” ...... primarul poate delega, prin dispoziție, atribuțiile ce îi sunt conferite de lege și alte acte normative, viceprimarului,........administratorului public, ....în funcție de competențele ce le revin în domeniile respective....”, 
Proiectul de hotărâre se înaintează Consiliului Local al Municipiului Satu Mare cu propunere de aprobare.

